# 1. Descrición xeral

# Gallaecia 2.0: do Imperio Romano ao Reino Suevo

O presente REA (Recuso Educativo Aberto) vai dirixido ao alumnado da asignatura de Xeografía e Historia de 1º da ESO. Os contidos do REA recollen os da unidade 11 (Os pobos bárbaros) da proposta de programación recollida en PROENS, así como os contidos relacionados da unidade 12 (As expresións artísticas na antigüidade). Para lograr os obxectivos e acadar as competencias necesarias, o REA formula un reto no que o alumnado deberá empregar todos os coñecementos adquiridos durante as fases anteriores do recurso. Así, a través dos textos contidos no REA como no material descargable, o alumnado aprenderá a interpretar unha liña do tempo, a comprender como se estruturaban as sociedades nas primeiras civilizacións da Antigüidade, o papel da muller nestas sociedades e a pegada cultural e artística que tiveron no seu momento.

Ademais, o REA está pensado para traballar de xeito transversal a sostibilidade e os ODS da Axenda 2030, en concreto o número 4 (Educación de calidade), o número 16 (Paz, xustiza e institucións sólidas), e o número 17 (Alianzas para acadar obxectivos)

Licenciado baixo a Licenza Creative Commons Atribución Compartir igual 4.0

Feito con eXeLearning (Nova xanela)